Source: http://zilina.aktualitky.sk/2017/09/19/rozvod-manzelstva/
Timestamp: 2020-07-09 18:17:51+00:00
Document Index: 15187460

Matched Legal Cases: ['Súd ', 'Súd ', 'Súd ', 'Súd ', 'Súd ', 'súd ', 'súd ']

Rozvod manželstva | Žilinské Aktualitky
Žilinské Aktualitky
Úvod Rady a tipy Rozvod manželstva
Rozvod je vážny zásah do vzťahov.
Rozvod je veľmi vážnym zásahom do osobných vzťahov človeka a najmä do života maloletých detí. Rozvod je druhým najväčším stresom v živote človeka (po smrti partnera). Preto je nevyhnutné pristúpiť k rozvodu len v prípade vážneho rozvratu manželstva, kedy nie je možné očakávať obnovenie manželského spolužitia.
Podľa zákona o rodine rodina založená manželstvom je základnou bunkou spoločnosti.
K zrušeniu manželstva rozvodom možno pristúpiť len v odôvodnených prípadoch. Súd môže manželstvo na návrh niektorého z manželov rozviesť, ak sú vzťahy medzi manželmi tak vážne narušené a trvalo rozvrátené, že manželstvo nemôže plniť svoj účel a od manželov nemožno očakávať obnovenie manželského spolužitia. Súd zisťuje príčiny, ktoré viedli k vážnemu rozvratu vzťahov medzi manželmi, a pri rozhodovaní o rozvode na ne prihliada. Preto je potrebné v návrhu na rozvod uviesť okolnosti preukazujúce vážny rozvrat manželstva. Pokiaľ sú v manželstve maloleté deti, je potrebné v návrhu uviesť aj skutočnosti osvedčujúce príjmové a majetkové pomery manželov v záujme určenia výšky primeraného výživného na maloleté deti.
Súd pri rozhodovaní o rozvode vždy prihliadne na záujem maloletých detí.
Súd pri posudzovaní miery rozvratu vzťahov medzi manželmi prihliada na porušenie povinností manželov žiť spolu, byť si verní, vzájomne rešpektovať svoju dôstojnosť, pomáhať si, starať sa spoločne o deti a vytvárať zdravé rodinné prostredie.
O uspokojovanie potrieb rodiny založenej manželstvom sú povinní starať sa obidvaja manželia podľa svojich schopností, možností a majetkových pomerov.
Uspokojovaním potrieb rodiny je aj osobná starostlivosť o deti a domácnosť.
Súd pri rozhodovaní
o rozvode vždy prihliadne na záujem maloletých detí.
V rozhodnutí, ktorým sa rozvádza manželstvo rodičov maloletého dieťaťa, súd upraví výkon ich rodičovských práv a povinností k maloletému dieťaťu na čas po rozvode, najmä určí, komu maloleté dieťa zverí do osobnej starostlivosti, kto ho bude zastupovať a spravovať jeho majetok. Súčasne určí, ako má rodič, ktorému nebolo maloleté dieťa zverené do osobnej starostlivosti, prispievať na jeho výživu, alebo schváli dohodu rodičov o výške výživného.
Rodičia sa môžu dohodnúť o úprave styku s maloletým dieťaťom pred vyhlásením rozhodnutia, ktorým sa rozvádza manželstvo.
Ak sa rodičia nedohodnú o úprave styku s maloletým dieťaťom, súd upraví styk rodičov s maloletým dieťaťom v rozhodnutí o rozvode; to neplatí, ak rodičia úpravu styku žiadajú neupraviť.
JUDr. Alžbeta Skočdopolová, právnička
Predchádzajúci článokDeti sú „živé striebro“, padajú
Ďalší článokSeniori zo Zástrania si založili základnú organizáciu
LIPTOV: HUBÁRSKA A BYLINKÁRSKA PORADŇA
Predaj motorového vozidla bez súhlasu manželky
Úrazy hlavy
DOLNÝ KUBÍN: Polícia pripravila pre deti ukážky práce psovodov
zilina - 9. júla 2020
PREVENCIA AJ UKÁŽKY PRÁCE POLICAJNÝCH PSOVODOV Preventista Okresného riaditeľstva Policajného zboru v Dolnom Kubíne a policajní psovodi pripravili pre deti z letného tábora pri Dolnom...
ŽILINA: Miestna poslankyňa mieri do parlamentu, neskôr chce zasadnúť na primátorský stolec
zilina - 8. júla 2020
Parlament má dve nové poslankyne - Letanovská a Šuteková (obe Za ľudí) zložili v utorok 7. 7. 2020 ústavou predpísaný sľub a ujali sa...
LIPTOVSKÝ MIKULÁŠ: V meste pribudne ďalší úsek vnútromestskej cyklotrasy
zilina - 7. júla 2020
V Liptovskom Mikuláši pribudne ďalší úsek vnútromestskej cyklotrasy. Ďalší úsek cyklotrasy v dĺžke takmer pol kilometra pribudne v meste v budúcom roku. Na jeho vybudovanie...
Marián Murín ide politikom príkladom
MARTIN: Turčianske hry mládeže aj celoročná olympiáda sú zrušené
Čistenie lesoparku
Mimoriadna správa: Zomrela legenda československej populárnej hudby KAREL GOTT
2. októbra 2019
ŽILINA: V piatok herec Latinák „pokrstí“ knihu výtvarníkovi Krakovskému
RUŽOMBEROK: Obete holokaustu bude pripomínať nový pamätník
Mestu pomáhajú bez nároku na odmenu
ELITNÝ POLICAJT ZO ŽILINY PREHOVORIL: „Pred voľbami je dôležité poznať pravdu,...
25. februára 2020
Ani letné horúčavy nás neodradili
Správy307
Krimi83
Kultúra82
Šport55
Žilinský samosprávny kraj informuje47
Rady a tipy37
Zaujímavosti34
Nezaradené21
Výzvy/upozornenia21
Stránka Zilina.Aktualitky.sk vám prináša aktuálne novinky zo Žilinského kraja. Aktuálne spravodajstvo zo Žiliny a okolia. Novinky, správy a informácie z mesta Žilina, najrýchlejšie a najaktuálnejšie online spravodajstvo.
Kontaktujte nás: redakcia@aktualitky.sk
© 2017 Aktualitky.sk
Odvolanie z funkcie a zánik pracovného pomeru
25. januára 2017
Pozor na kliešte
Používame cookies, aby sme vám pri návšteve našej stránky priniesli tie najlepšie skúsenosti. Ak zostanete verný našej stránke, tak vám zaručujeme maximálnu spokojnosť.Ok